Seixebra

miniatura|240x240px|Detalle das flores.
miniatura|240x240px|Follas.
miniatura|362x362px|Ilustración

A **seixebra** , ***Teucrium scorodonia***, é unha planta herbácea perenne da familia das Lamiáceas de follas enteiras e flores brancas, amarelas ou avermelladas, agrupadas en inflorescencias. Medra nas zonas temperadas, incluíndo Galiza e adoita usarse coma ornamental. Tamén recibe os nomes de **ourego bravo** e** sarxa brava**.

## Descrición 
Arbusto anano viloso, de talos ergueitos e ramosos de até 50&nbsp;cm ou máis. Follas triangulares-ovadas de baseen forma de corzón, con dentes arredondados, engurrados, peciolados. Flores amarelo-averdadas, raramente brancas ou vermellas, en inflorescencias longas, simples ou ramosas, laxas, espiciformes. Corola de 9&nbsp;mm, de pelo tipo la, estames moito máis longos. Cáliz acampanado, bilabiado, con labios tomentosos e a metade de longo ca o cáliz, que está curvado e é protuberante no baseamento. Florea a final da primavera e polo verán.

## Hábitat e distribución 
Sotobosque de faiais, sobreirais, caxigais, freixedos, piñeirais, fragas, uceiras, herbeiras, pasteiros montanos, lamazais, lugares húmidos e sombríos, beirís dos camiños e beiras dos regueiros, fendas de rochas, noiros rochosos, lugares abertos e asollados, en substrato silíceo, area ou calcario; medra dende o nivel do mar até 2000 m de altitude. Florea de maio a novembro. Aparece en Galiza e en case toda a Península Ibérica, agás o Levante e o sueste. Distribúese tamén en practicamente por toda Europa, e esténdese até Tunisia polo sur.

## Taxonomía 
*Teucrium scorodonia*, foi descrita por (Coss. ex Pau) Castrov. & Bayon e publicado en *Anales del Jardín Botánico de Madrid* 47: 508. 1989[1990].''*
; Etimoloxía
*Teucrium*: nome xenérico que deriva do grego *τεύχριον*, e despois do latín *teucri*, *-ae* e *teucrion*,* -ii*, usado por Plinio o Vello en *Historia naturalis*, 26, 35 e 24, 130, para designar o xénero ***Teucrium***, mais tamén o *Asplenium ceterach*, a douradiña, unha especie de fento (25, 45). Hai outras interpretacións que derivan o nome de *Teucri, -ia, -ium*, dos troianos, pois Teucro era fillo do río Escamandro e a ninfa Idaia, e foi o antepasado lendario dos troianos, polo que estes últimos a miúdo son chamados de *teucrios.* Mais tamén *Teucrium* podería se referir a *Teûkros*, en latín *Teucri*, ou sexa Teucro, fillo de Telamón e Hesione e medio-irmán de Ajax, e que loitaron contra Troia durante a guerra do mesmo nome, durante a cal descubriu a planta no mesmo período en que Aquiles, segundo a lenda, descubriu a *Achillea*.

***scorodonia***: epíteto derivado do grego *σχόρόδον* e despois do latín *scorodon, -i,* os dous significando "allo", pois as follas da planta son aromáticas, con algo de sabor a allo
* *Monochilon cordifolius* Dulac
* *Scorodonia heteromalla* Moench
* *Scorodonia scorodonia* (L.) H.Karst.
* *Scorodonia solitaria* Stokes
* *Scorodonia sylvestris* (Lam.) Link
* *Scorodonia trivialis* Raf.
* *Scorodonia vulgaris* Raf.
* *Teucrium salviifolium* Salisb.
* *Teucrium sylvestre* Lam.

## Nomes vernáculos en galego 
* A Real Academia Galega só recolle o termo **seixebra**, de *saxifraga*. . Outros dicionarios actuais recollen os nomes vulgares de **ourego bravo** ou **sarxa brava** pola semellanza coas tamén herbas aromáticas cultivadas. Existen as variantes moi documentadas: **sinxebra** e **xinxebra ** (en galego antigo recollida coma ***gingebra***, que ás veces se confunde co xenxibre, pola semellanza do nome.
* É tamén común o termo **teudo**, moi recollido en dicionarios antigos.

## Notas 
## Véxase tamén 
### Outros artigos 
* Xenxibre
* Historia da Botánica
* Características das lamiáceas
### Ligazóns externas 
* Flowers of Northern Ireland: *Teucrium scorodonia*
* USDA Plants Profile: *Teucrium socodonia''